作者：刘学箕
词牌/韵律：贺新郎

paragraphs: 莫向愁人说。
叹人生、不如意事，十常七八。
是则中年伤怀抱，客里何堪送客。
又添取、一襟凄咽。
岸柳凋零秋容澹，黯消凝、怎忍轻攀折。
重会面，甚时节。
杏花丽日梅花雪。
记当时、一觞一咏，楚云湘月。
别后君休劳春梦，转眼江南塞北。
莫漫被、闲愁萦结。
且判离筵今夕醉，霎时间、便见兰舟发。
空怅望，水云阔。